რუსეთის მეცნიერებათა აკადემიის შორეული აღმოსავლეთის განყოფილება
რუსეთის მეცნიერებათა აკადემიის შორეული აღმოსავლეთის განყოფილება (რუს. Дальневосточное отделение Российской академии наук, ხოლო შემოკლებით რუს. ДВО РАН) — რუსეთის მეცნიერებათა აკადემიის რეგიონალური განყოფილება, რომელიც წარმოადგენს სამეცნიერო ცენტრების, ინსტიტუტების, სტაციონარებისა და სამეცნიერო სადგურების, ბუნებრივი ნაკრძალების საცავი ზონების განვითარებულ ტერიტორიულ პრინციპით განაწილებულ სისტემას. არსებული სისტემა პრაქტიკულად მოიცავს შორეული აღმოსავლეთის ფედერალური ოკრუგის მთელს ტერიტორიას. რუსეთის მეცნიერებათა აკადემიის შორეული აღმოსავლეთის განყოფილებაში შემავალი სამეცნიერო ცენტრები მდებარეობს ვლადივოსტოკში, ხაბაროვსკში, პეტროპავლოვსკ-კამჩატსკში, მაგადანში, ბლაგოვეშჩენსკში, იუჟნო-სახალინსკში. ცალკეული ინსტიტუტები მუშაობენ ბირობიჯანში, ანადირში. 2017 წლის დამდეგისათვის რუსეთის მეცნიერებათა აკადემიის შორეული აღმოსავლეთის განყოფილებაზე მუშაობდა დაახლოებით 7500 კაცი, რომელთა შორის 2500 მეცნიერ-თანამშრომელი, მათ შორის 23 აკადემიკოსი და 141 რუსეთის მეცნიერებათა აკადემიის წევრი-კორესპონდენტი, ხოლო მანამდე, 2005 წლის მონაცემებით 300 დოქტორი და 1150 მეცნიერებათა აკადემიის კანდიდატი.